
Text rozhodnutia
Súd: Krajský súd Bratislava Spisová značka: 11CoP/326/2015 Identifikačné číslo súdneho spisu: 1213214330 Dátum vydania rozhodnutia: 10. 11. 2015 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2015:1213214330.2 ROZSUDOK V MENE SLOVENSKEJ REPUBLIKY Krajský súd v Bratislave v senáte zloženom z predsedníčky senátu JUDr. Bianky Gelačíkovej a členov senátu JUDr. Kataríny Štrignerovej a Mgr. Patrície Železníkovej, v právnej veci starostlivosti o obmedzeného spôsobilosti na právne úkony M. E., O.. XX.XX.XXXX, bytom V. E.C., Z..Č.. Y. F. F. R. K. pre F. M., B. XX, F., zast. opatrovníkom Mestskou časťou Bratislava Ružinov, Mierová 21, Bratislava, opatrovníkom pre konanie Hlavným mestom SR Bratislava, Primaciálne námestie 1 Bratislava a JUDr. Jánom Ščurym, advokátom, Laurinská 12 Bratislava, o vrátenie spôsobilosti na právne úkony, na odvolanie navrhovateľa proti rozhodnutiu Okresného súdu Bratislava II, č.k. 27Ps/13/2013-69 zo dňa 02.04.2015, jednohlasne takto r o z h o d o l : Rozsudok súdu prvého stupňa sa p o t v r d z u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Súd prvého stupňa zamietol návrh navrhovateľa na zrušenie obmedzenia spôsobilosti na právne úkony. Žiadnemu z účastníkov nepriznal právo na náhradu trov konania. Súd prvého stupňa svoje rozhodnutie zdôvodnil závermi znaleckého posudku z 13.10.2014, podľa ktorého M. E. naďalej trpí mentálnou retardáciou ľahkého stupňa, poruchami správania vyvolávanými užívaním viacerých psychoaktívnych látok a hypnotík. Menovaný trpí aj bipolárnou afektívnou poruchou a nie sú u neho splnené podmienky na vrátenie ani na zmenu doterajších obmedzení v spôsobilosti na právne úkony. O trovách konania rozhodol súd prvého stupňa podľa § 146 ods. 1 psím. a/ O.s.p., o trovách znaleckého dokazovania rozhodol súd prvého stupňa podľa § 191 ods. 1 O.s.p.. Proti tomuto rozhodnutiu podal odvolanie navrhovateľ prostredníctvom svojho právneho zástupcu. Tento uviedol, že navrhovateľ je spôsobilý na všetky právne úkony a je schopný riešiť sám za seba svoje majetkové aj iné záležitosti a preto nie je dôvod na pozbavenie spôsobilosti na právne úkony. Navrhovateľ odmieta závery znaleckého dokazovania a trvá na opodstatnenosti svojho návrhu, žiada rozhodnutie zrušiť a vrátiť súdu prvého stupňa na ďalšie konanie. Miestny úrad Mestskej časti Bratislava - Ružinov k odvolaniu navrhovateľa uviedol, že ide o osobu s ťažkým zdravotným postihnutím, ktorý je odkázaný na sociálnu službu. Vo svojej sociálnej realite si uspokojuje svoje potreby z krátkodobého hľadiska. Momentálne je voči jeho osobe vedené exekučné konanie. Opatrovanec sa nevedel vyjadriť v akej veci je proti nemu vedené toto konanie a tiež nevedel ako by túto situáciu vyriešil. Chcel sa vrátiť do pôvodného zariadenia, požiadal zariadenie o psychiatrické vyšetrenie, s ktorým opatrovanec súhlasil. Hlavné mesto Slovenskej republiky Bratislava k podanému odvolaniu konštatuje, že konajúci súd rozhodol správne, na základe dôsledne vykonaného dokazovania. Neodporúča navrátenie alebo inú zmenu doterajších obmedzení v spôsobilosti na právne úkony. Odvolací súd preskúmal vec podľa § 212 ods. 2 písm. a/ O.s.p., prejednal vec podľa § 214 ods. 2 O.s.p., s verejným vyhlásením rozhodnutia podľa § 156 ods. 3 O.s.p., a dospel k záveru, že rozhodnutie súdu prvého stupňa je správne. Súd prvého stupňa vo veci vykonal potrebné dokazovanie, z ktorého aj vyvodil správny právny záver, rozhodnutie aj náležite zdôvodnil, pričom v odvolaní neboli uvedené žiadne nové skutočnosti, ktoré by mali za následok zmenu rozhodnutia súdu prvého stupňa. Na skutočnosť, že navrhovateľ odmieta znalecký posudok vykonaný súdom prvého stupňa odvolací súd prihliadnuť nemohol. Odvolací súd zhodne so závermi súdu prvého stupňa má za to, že neboli splnené podmienky pre zmenu rozhodnutia o spôsobilosti navrhovateľa na právne úkony. Súd prvého stupňa vo veci vyhovel potrebné dokazovanie a vec správne právne posúdil. Ani z vyjadrenie opatrovníkov navrhovateľa nevyplynuli skutočnosti, pre ktoré by bolo možné návrhu vyhovieť. Rozhodnutie súdu prvého stupňa je správne, odvolací súd ho potvrdil podľa § 219 O.s.p.. O trovách odvolacieho konania rozhodol odvolací súd podľa § 224 ods. 1 O.s.p., v spojení s § 146 ods. 1 písm. a/ O.s.p.. Poučenie: Proti tomuto rozhodnutiu odvolanie nie je prípustné.

